ທີ່ກອງປະຊຸມສຳມະນາທາງອອນລາຍ “ການຟື້ນຟູເສດຖະກິດຂອງຫວຽດນາມ ພາຍຫຼັງ ໂລກລະບາດ Covid – 19: ກາລະໂອກາດໃຫ້ແກ່ວົງການນັກທຸລະກິດ ອິນໂດເນເຊຍ” ໃນວັນທີ 11 ມິຖຸນາ, ທ່ານ Ibnu Hadi ເອກອັກຄະລັດຖະທູດ ອິນໂດເນເຊຍປະຈຳຫວຽດນາມ ຮຽກຮ້ອງໃຫ້ບັນດານັກລົງທຶນອິນໂດເນເຊຍຂຸດຄົ້ນບັນດາກາລະໂອກາດໃນການດຳເນີນທຸລະກິດຢູ່ຫວຽດນາມ.
ທ່ານ Ibnu Hadi ເນັ້ນໜັກວ່າ ຫວຽດນາມນາມ ພາຍຫຼັງ ໂລກລະບາດ Covid – 19 ພວມສຸມໃສ່ເຂົ້າການຟື້ນຟູດຳເນີນທຸລະກິດ, ສົ່ງເສີມການສົ່ງອອກ ແລະ ດຶງດູດເງິນລົງທຶນໂດຍກົງຈາກຕ່າງປະເທດ. ຂ້າພະເຈົ້າຫວັງວ່າບັນດານັກທຸລະກິດອິນໂດເນເຊຍຈະຍາດແຍ່ງກາລະໂອກາດໃນປັດຈຸບັນ, ລາຍລະອຽດແມ່ນ ເພີ່ມການສົ່ງອອກຢູ່ຫວຽດນາມ, ຫຼັງຈາກນັ້ນແມ່ນເພີ່ມຄວາມຕ້ອງການສຳລັບບັນດາຜະລິດຕະພັນນຳເຂົ້າ”.
ທ່ານ Ibnu Hadi ກໍ່ຖືວ່າ ຫວຽດນາມແມ່ນໜຶ່ງໃນບັນດາປະເທດມີກຳນົດທິດສົ່ງອອກ. ວົງເງິນການຄ້າສົ່ງອອກນຂອງຫວຽດນາມໃນປີ 2019 ບັນລຸໄດ້ 264 ຕື້ USD ດ້ວຍບັນດາຜະລິດຕະພັນຫຼັກແຫຼ່ງຄືເອເລັກໂຕນິກ ແລະ ເຄື່ອງຈັກ. ຕາມທ່ານ Ibnu Hadi ແລ້ວ, ບັນດາວິສາຫະກິດ ອິນໂດເນເຊຍອາດຈະຍາດແຍ້ງກາລະໂອກາດໃນການສະໜອງວັດຖຸດິບໃຫ້ແກ່ຫວຽດນາມກໍ່ຄືຍາດແຍ້ງບາງມາດຕະການຍົກເວັ້ນພາສີອາກອນ ແລະ ບຸລິມະສິດຈາກລັດຖະບານຫວຽດນາມ ໃຫ້ແກ່ບັນດາວິສາຫະກິດ.
ບຸນຄົງ